CELEX: 22017D1083
Language: sk
Date: 2015-10-30 00:00:00
Title: Rozhodnutie Spoločného výboru EHP č. 294/2015 z 30. októbra 2015, ktorým sa mení príloha XXII (Právo obchodných spoločností) k Dohode o EHP [2017/1083]

22.6.2017   
               
               
                  SK
               
               
                  Úradný vestník Európskej únie
               
               
                  L 161/89
               
            ROZHODNUTIE SPOLOČNÉHO VÝBORU EHP
      č. 294/2015
      z 30. októbra 2015,
      ktorým sa mení príloha XXII (Právo obchodných spoločností) k Dohode o EHP [2017/1083]
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
      keďže:
      
                  (1)
               
               
                  Smernica Rady 2014/102/EÚ zo 7. novembra 2014, ktorou sa upravuje smernica Európskeho parlamentu a Rady 2013/34/EÚ o ročných účtovných závierkach, konsolidovaných účtovných závierkach a súvisiacich správach určitých druhov podnikov z dôvodu pristúpenia Chorvátskej republiky (1), sa má začleniť do Dohody o EHP.
               
            
                  (2)
               
               
                  Dohoda o účasti Chorvátskej republiky v Európskom hospodárskom priestore (2) (ďalej len „Dohoda o rozšírení EHP z roku 2014“), ktorá bola podpísaná 11. apríla 2014 v Bruseli, sa od 12. apríla 2014 predbežne vzťahuje na jej signatárov, a toto rozhodnutie sa preto predbežne uplatňuje do nadobudnutia platnosti Dohody o rozšírení EHP z roku 2014.
               
            
                  (3)
               
               
                  Príloha XXII k Dohode o EHP by sa preto mala zodpovedajúcim spôsobom zmeniť,
               
            PRIJAL TOTO ROZHODNUTIE:
      Článok 1
      V bode 10i (smernica Európskeho parlamentu a Rady 2013/34/EÚ) prílohy XXII k Dohode o EHP sa dopĺňa tento text:
      „zmenené týmto právnym predpisom:
      
                  —
               
               
                  
                     32014 L 0102: Smernica Rady 2014/102/EÚ zo 7. novembra 2014 (Ú. v. EÚ L 334, 21.11.2014, s. 86).“
               
            Článok 2
      Znenie smernice 2014/102/EÚ v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
      Článok 3
      Toto rozhodnutie nadobúda účinnosť 1. novembra 2015 pod podmienkou, že boli doručené všetky oznámenia podľa článku 103 ods. 1 Dohody o EHP (*1), alebo dňom nadobudnutia účinnosti rozhodnutia Spoločného výboru EHP č. 293/2015 z 30. októbra 2015 (3), alebo dňom nadobudnutia účinnosti Dohody o rozšírení EHP z roku 2014, podľa toho, čo nastane neskôr.
      Do nadobudnutia platnosti Dohody o rozšírení EHP z roku 2014 sa toto rozhodnutie predbežne uplatňuje od 1. novembra 2015 pod podmienkou, že Spoločnému výboru EHP boli doručené všetky oznámenia podľa článku 103 ods. 1 Dohody o EHP, alebo odo dňa nadobudnutia účinnosti rozhodnutia Spoločného výboru EHP č. 293/2015 z 30. októbra 2015, podľa toho, čo nastane neskôr.
      Článok 4
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
      
         V Bruseli 30. októbra 2015
         
            
               Za Spoločný výbor EHP
            
            
               predsedníčka
            
            Oda SLETNES
         
      
      
         (1)  Ú. v. EÚ L 334, 21.11.2014, s. 86.
      
         (2)  Ú. v. EÚ L 170, 11.6.2014, s. 18.
      
         (*1)  Ústavné požiadavky neboli oznámené.
      
         (3)  Pozri s. 87 tohto úradného vestníka.